Mažeikių šv. Pranciškaus Asyžiečio bažnyčia

Mažeikių šv. Pranciškaus Asyžiečio bažnyčia – nauja katalikų bažnyčia Mažeikiuose. Senosios bažnyčios, nugriautos 1984 m., vietą ženklina Bažnyčios ir Vyšnių gatvių kampe pastatytas ir 1992 m. birželio 6 d. pašventintas atminimo paminklas (koplyčia): „Čia 1905-1984 m. stovėjo pirmoji Mažeikių bažnyčia, pašvęsta Viešpaties ir Šv. Pranciškaus Asyžiečio garbei“. Istorija 1992 m. susikūrė grupė, kurios tikslas buvo pastatyti mieste antrąją katalikų bažnyčią ir atkurti parapiją naujoje miesto dalyje. 1993 m. sausio 16 d. buvo sudaryta tarpžinybinė komisija naujų maldos namų vietai parinkti. 1994 m. birželį būsimosios bažnyčios vietoje pašventintas kryžius. 1996 m. gegužės 12 d. naujosios bažnyčios statybos teritorijoje, virš iškilusių būsimojo centrinio altoriaus pamatų, buvo laikomos pirmosios šv. Mišios, kurias laikė Telšių vyskupas Antanas Vaičius. Tą pačią dieną buvo pašventintas ir šios bažnyčios kertinis akmuo. 2004 m. bažnyčios statybas 650 000 litų suma parėmė bendrovė AB „Mažeikių nafta“. Bažnyčios projekto autorius – architektas Henrikas Štaudė. Šaltiniai Nuorodos Mažeikių_Šv._Pranciškaus_Asyžiečio_bažnyčia. Mažeikių krašto enciklopedija. Vyskupijos informacija